RÅDETS GENNEMFØRELSESFORORDNING (EU) Nr. 668/2010
af 26. juli 2010
om gennemførelse af artikel 7, stk. 2, i forordning (EF) nr. 423/2007 om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 291, stk. 2,
under henvisning til Rådets forordning (EF) nr. 423/2007 af 19. april 2007 (1), særlig artikel 15, stk. 2, og
ud fra følgende betragtninger:
(1)
Den 19. april 2007 vedtog Rådet forordning (EF) nr. 423/2007. Artikel 15, stk. 2, i nævnte forordning fastsætter, at Rådet opstiller, reviderer og ændrer listen over personer, enheder og organer, der er omhandlet i forordningens artikel 7, stk. 2.
(2)
Rådet har fastslået, at visse yderligere personer, enheder og organer opfylder betingelserne i artikel 7, stk. 2, i forordning (EF) nr. 423/2007, og at de derfor bør opføres på listen i bilag V i nævnte forordning på grund af de deri omhandlede individuelle og specifikke forhold.
(3)
Forpligtelsen til indefrysning af økonomiske ressourcer vedrørende udpegede enheder kontrolleret af the Islamic Republic of Iran Shipping Lines (IRISL) kræver ikke beslaglæggelse eller tilbageholdelse af fartøjer, der ejes af sådanne enheder, eller af den fragt, der transporteres af dem, for så vidt denne fragt tilhører tredjeparter, og kræver heller ikke tilbageholdelse af mandskab hvervet af disse tredjeparter -
VEDTAGET DENNE FORORDNING:
Artikel 1
De personer, enheder og organer, der er nævnt i bilaget til denne forordning, tilføjes på listen i bilag V til forordning (EF) nr. 423/2007.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 2010.